VS002283
Datum: 2003-12-27T01:00:00.000+01:00
datum_sodbe_i_stopnje: 2011-03-16T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.000 EUR
opombe: II Dor 441/2011. Predlog za dopustitev revizije tožene stranke je bil zavrnjen, ker ni izkazala odstopa od ustaljene sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Študentka oziroma dijakinja.

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3, je presegla običajne meje.

Stanje je trajalo 56,5 meseca (od 27. 12. 2003 do 14. 8. 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnica je:

    od ceste oddaljena 3 - 4 m (zaradi terase, ki je bližje cesti) oziroma od 5 – 6 m na najoddaljenejšem delu hiše, na cesto gleda njena sobs (oziroma spalnica),

    nasproti udarnih jam na cesti, kjer so tovornjaki povzročali še posebno hud hrup, slišalo se je oglašanje živali v živinskih tovornjakih.

## Kršitev drugih pravic osebnosti

4.000 EUR Kršitev pravice do zdravega življenjskega okolja.

Tožnica je bila v spornem obdobju srednješolka (do leta 2006) in zato od doma odsotna po 6 do 7 ur dnevno, v preostalem času pa je študirala v Mariboru, kjer je bivala med tednom. Domov je hodila za vikend, občasno že v četrtek, če v petek ni imela predavanj. Zaradi hrupa ni mogla spati, si odpočiti, bila je neprespana, živčna in se je zato čez dan težko učila. Zaradi hrupa ni bilo mogoče gledati televizije pri normalni jakosti, v družini so se lahko pogovarjali le zelo glasno, veliko so se prepirali zaradi živčnosti in utrujenosti. Na terasi se ni bilo mogoče zadrževati.

---

OZ člen 179